Disgrifiad o’r Swydd  

	Prif Swyddogaeth




Cynnal ymchwil ym maes datblygu a bioddelweddu microsgopeg amlffotonau a chyfrannu at berfformiad ymchwil cyffredinol yr Ysgol a'r Brifysgol, gan gyflawni ymchwil a fydd yn arwain at gyhoeddi ymchwil o safon. Dilyn rhagoriaeth mewn ymchwil ac ysbrydoli eraill i wneud yr un fath. 

Ymchwil 
· Cynnal ymchwil ym maes datblygu a bioddelweddu microsgopeg amlffotonau a chyfrannu at chyfrannu at berfformiad ymchwil cyffredinol yr Ysgol a'r Brifysgol drwy greu allbynnau y gellir eu mesur gan gynnwys gwneud ceisiadau am gyllid, cyhoeddi mewn cynadleddau a chyfnodolion academaidd cenedlaethol, a recriwtio a goruchwylio myfyrwyr ymchwil ôl-raddedig.  
· Datblygu amcanion ymchwil a chynigion i brosiectau ymchwil annibynnol neu ar y cyd, gan gynnwys cynigion am gyllid ymchwil 
· Mynd i gynadleddau/seminarau lleol a chenedlaethol a/neu roi cyflwyniadau ynddynt yn ôl y gofyn 
· Cyflawni tasgau gweinyddol sy'n gysylltiedig â'r prosiect ymchwil, gan gynnwys cynllunio a threfnu'r prosiect a rhoi’r gweithdrefnau sydd eu hangen ar waith i sicrhau bod adroddiadau manwl gywir yn cael eu cyflwyno’n brydlon
· Paratoi ceisiadau moeseg ymchwil a llywodraethu ymchwil fel y bo'n briodol
· Adolygu a chyfuno llenyddiaeth ymchwil gyfredol yn y maes
· Cymryd rhan yng ngweithgarwch ymchwil yr Ysgol. 
· Datblygu a chreu rhwydweithiau yn y Brifysgol a’r tu hwnt iddi er mwyn dylanwadu ar benderfyniadau, ystyried gofynion ymchwil yn y dyfodol a rhannu syniadau ymchwil er budd prosiectau ymchwil

Arall
· Ymgysylltu’n effeithiol â chyrff diwydiannol, masnachol a chyhoeddus, sefydliadau proffesiynol, sefydliadau academaidd eraill ac ati, a hynny’n rhanbarthol ac yn genedlaethol, i godi proffil yr Ysgol, meithrin cynghreiriau strategol werthfawr a chwilio am gyfleoedd i gydweithio ar ystod o weithgareddau. Bydd disgwyl i'r gweithgareddau hyn gyfrannu at waith yr Ysgol a gwella ei phroffil rhanbarthol a chenedlaethol.
· Datblygu’n bersonol ac yn broffesiynol mewn modd priodol a fydd yn gwella perfformiad.
· Cymryd rhan yng ngweinyddiaeth a gweithgareddau'r Ysgol er mwyn hyrwyddo'r Ysgol a'i gwaith yn y Brifysgol a’r tu hwnt iddi
· Unrhyw ddyletswyddau eraill nad ydynt wedi’u nodi uchod ond sy’n cyd-fynd â’r swydd.

NODYN PWYSIG: Yn eich datganiad ategol, mae’n rhaid ichi ddangos sut rydych yn bodloni pob un o’r meini prawf hanfodol (a dymunol, pan fo’n berthnasol) isod. Awgrymwn eich bod yn defnyddio pob maen prawf yn is-bennawd ac yn rhoi tystiolaeth ysgrifenedig o'ch sgiliau perthnasol o dan bob un. Cyn lanlwytho'r datganiad hwn, sicrhewch eich bod wedi cynnwys ****BR yn enw’r ffeil.
Manyleb yr Unigolyn

Meini Prawf Hanfodol

Cymwysterau ac Addysg

1. Gradd ôl-raddedig ar lefel PhD (neu bron â’i chwblhau / ei chyflwyno) mewn maes pwnc cysylltiedig neu brofiad diwydiannol perthnasol

Gwybodaeth, Sgiliau a Phrofiad

2. Arbenigedd sefydledig a phortffolio diamheuol o ymchwil a/neu brofiad perthnasol o weithio yn un neu ragor o’r meysydd canlynol:

i. Datblygu technoleg optegol
ii. Dylunio a gweithredu offerynnau optegol
iii. Spectrosgopeg laser a microsgopeg optegol

3. Meddu ar wybodaeth ynghylch statws cyfredol yr ymchwil yn eich maes arbenigol

4. Y gallu diamheuol i gyhoeddi mewn cyfnodolion cenedlaethol a chynadleddau cenedlaethol/rhyngwladol a/neu allbynnau ymchwil eraill

5. Gwybodaeth a dealltwriaeth o gyllid ymchwil cystadleuol er mwyn gallu paratoi ceisiadau i gyrff cyllido 

Cyfathrebu a Gweithio’n Rhan o Dîm

6. Y gallu diamheuol i gyfathrebu'n effeithiol ac yn argyhoeddiadol

7. Y gallu i oruchwylio gwaith pobl eraill er mwyn rhoi ffocws i waith y tîm ac ysgogi unigolion

Arall

8. Y gallu diamheuol i fod yn greadigol ac yn arloesol a gweithio’n rhan o dîm yn y gwaith

9. Y gallu diamheuol i weithio heb oruchwyliaeth agos


Meini Prawf Dymunol

10. Arbenigedd mewn sbectrosgopeg anlinellol a/neu ficrosgopeg optegol amlffotonau

11. Arbenigedd ym maes rheoli caledwedd ac awtomeiddio

12. Gwybodaeth o ffiseg mater cyddwysedig a/neu fioffiseg a/neu ffiseg optegol. 

13. Tystiolaeth o’r gallu i gyfrannu at rwydweithiau mewnol ac allanol, eu datblygu a'u defnyddio er mwyn gwella gweithgareddau ymchwil yr Ysgol. 


